OpenLLM-France/wikimedia huggingface dataset:
# Katalina

Katalina, Katalin eta beste aldaera batzuk emakumezkoen izenak dira. Santutegirako eta pertsonaia historikoetarako Katalina arautua du Euskaltzaindiak, baina Katalin ere izendegi arautuko forma da. Hipokoristiko ugari ditu eta ezagunenak dira Kattin eta Kattalin. Aldaerak: Katarina, Katelina, Katerin, Katerina, Katariñe (Deun-ixendegi euzkotarrekoa), Katrin eta Katixa.

## Historia

Herrialde kristauetan ezagunak dira izen hauek eta bere aldaerak. Etimologikoki grezierako Αἰκατερῖνα edo Αἰκατερίνη, Aikaterína, Aikaterínē izenetik dator. Kristauen artean aski erabilia izan zen, khataros ("garbia") hitzarekin lotu baitzen. Honela deitzen diren bi santa daude, Sienakoa eta Alexandriakoa, azken hau delarik ezagunena, bere martirioan erabilitako gurpil horzdunari izena eman ziolako. Azken honen jaia martxoaren 24an da.
Nafarroako Erresumako artxibategietan sarri agertzen den izena da, forma desberdinekin, Katerina bat (Quaterina) merkatari franko baten alaba Lizarran, 1346. urtean, eta beste bat (Catherina) Munarritzen aipatua da 1518an. Luzaiden Katarina bat dago (Catharina de Barba) 1428an, Katalina (Catalina) bat Berroetan 1509an eta Katalin (Catalin) Elizondon 1529an.
Erregetzan Katalina izena izan dutenen artean aipagarriak dira:
* Katalina I.a Nafarroakoa.
* Katalina II.a Errusiakoa, Katalina Nagusia.
* Katalina Aragoikoa, Ingalaterrako Hernike VIII.aren lehen emaztea.

## Erreferentziak

* ↑ «EODA - Bilaketa - Katalina» www.euskaltzaindia.eus (Noiz kontsultatua: 2020-07-19).
* ↑ «EODA - Bilaketa - Katalin» www.euskaltzaindia.eus (Noiz kontsultatua: 2020-07-19).

## Kanpo estekak

* Datuak: Q108631
* Multimedia: Katherine (given name) / Q108631
# Katalina (argipena)

Katalina izenak hainbat adiera du:
Izen hori izan dutenen artean, erreginak:
* Katalina I.a Nafarroakoa (1468-1517)
* Katalina II.a Errusiakoa, Katalina Nagusia.
* Katalina Aragoikoa, Ingalaterrako Hernike VIII.aren lehen emaztea.
Santuak, Santa Katalina izenez ezagunak:
* Katalina Alexandriakoa, ohikoena adbokazioak izaten.
* Katalina Sienakoa.
* eta beste batzuk.
Bestelakoak:
# Katalasaren proba

Katalasaren proba laborategian bakterioak identifikatzeko erabiltzen den teknikaren bat da.

## Oinarria

Bakterio batzuek ur oxigenatua uretan eta oxigenoan azkar deskonposatzen duen entzima bat dute, katalasa izenekoa.
Katalasa bakterio aerobio eta zitokromoak dituzten anaerobio fakultatibo gehienetan dago.
Proba honek, besteak beste, Streptococcus generoa (katalasa negatiboa) eta Staphylococcus generoa (katalasa positiboa) bereizten ditu.

## Prozedura

Ereite-euskarri batekin agarrean hazitako kolonia baten inokulua hartu, eta saiodi batean dagoen ur oxigenatuarekin kontaktuan jarri. Burbuilen agerpenak inokuluan katalasaren presentzia adierazten du.
* katalasa (+): burbuilak agertzen dira bakteriar inokuluan
* katalasa (-): ez dira burbuilak agertzen

## Kanpo estekak

* Datuak: Q12261357
# Katalin Varga

Katalin Varga 2009. urtean Peter Stricklandek zuzendutako filma da.

## Istorioa

Oharra: Atal honek istorio osoa edo amaiera argitzen du.
Karpato mendi eder eta ikaragarrietan, emakume batek mutiko txiki batekin bidaiatuko du, zaldi batek bultzatutako gurdian, behartu zuten gizonak zigortu nahian. Urtetan, Katalinek sekretu izugarri bat gorde du: baso batean, lagun egiteko prest azaldu ziren bi gizonek bortizki bortxatu zuten.

## Aktoreak

* Hilda Péter : Katalin Varga
* Norbert Tankó : Orbán Varga
* László Mátray : Zsigmond Varga
* Roberto Giacomello : Gergely
* Tibor Pálffy : Antal Borlan
* Melinda Kántor : Etelka Borlan
* Sebastian Marina : Gergelys Schwager
* Attila Kozma : Komplize
* Enikö Szabó : Zsuzsa
* Zsolt Páll : Geflügelhändler

## Erreferentzia

* ↑ www.sansebastianfestival.com

## Kanpo estekak

* Datuak: Q844849
# Katalin de Madariaga

Katalin de Madariaga Markoartu VIII. legegintzaldiko EHAKko eusko legebiltzarkidea izan zen 2005etik 2009ra bitartean. Artelan zaharberritzean diplomaturik, ogibidez artelanen zaharberritzailea da.

## Ikus, gainera

* Eusko Legebiltzarra
* EHAK
* Datuak: Q12261358
# Kausera

Kausera edo kruxpeta bola forma duen opil modukoa, irinez, urez eta beste osagai batzuez eginiko orea koipetan frijituz egiten dena. Barnealdea osagai gozo edo gaziz betea ere eraman dezake, adibidez sagarra, kalabaza edo arraina. Eguberrietan asko jaten da.
Mediterraneoko sukaldaritzaren oso errezeta zaharra da. K.a. II. mendean Katon Maiorrek bere De agri cultura liburuan "globoak" izeneko kauseren errezeta bat argitaratu zuen. Espainia, Katalan Herriak, Kolonbia, Kuba, Ekuador, Argentina, Txile, Uruguai eta Mexikon jaki tipikoa da.

## Ikus, gainera

* Haize kausera

## Erreferentziak

* ↑ Euskalterm: [Hipermerkatuetako Produktuak Hiztegia] [2012]
* ↑ Euskaltzaindia. Kausera. in: Euskaltzaindiaren Hiztegia..

## Kanpo estekak

* Datuak: Q814709
* Multimedia: Beignets / Q814709
# Kauta

Kauta 2001ean Andoainen (Gipuzkoa) sortutako rock taldea da. Mikel (ahotsa eta gitarra), Xabi (gitarra), Adrian (baxua) eta Gorkak (bateria) sortu zuten. Arrazoi pertsonalak medio, 2005eko urrian taldea uztea erabaki zuen Xabik, hirukote bezala jarraitu zutelarik.

## Taldekideak

* Mikel Moreno (ahotsa eta gitarra)
* Adrian Elustondo (baxua)
* Gorka Mendizabal (bateria)

## Biografia

Kauta taldea lau gaztek osatu zuten 2001ean, Andoainen. Ikastolako lagunak eta interesgune bera konpartitzen zutenak: musika. Beste musika taldeetan ibili gabekoak ziren. Lehen agerraldia Andoaingo gaztetxean egin zuten 2002ko martxoan. Jon Irurzunek (BAP) grabatu zuen lehen maketa, “Zaharrak berri” kantua tartean zegoela, 2003ko ekainean eta uztailean. 2003an Gaztea maketa lehiaketan entzuleen saria jaso zuten. 2003ko Euskadi Gaztea sarietan “Musikan Berria” atalekoa eman zieten 2004ko martxoan. Lehen diskoa, “Izan zaitez zu” (Oihuka), 2004ko urrian argitaratu zen eta harrera ona izan zuen. Kontzertuz betetako urtea izan zuten eta biraren bukaeran (2005eko azaroa) Xabi gitarrajoleak taldea utzi zuen.
Kauta taldearen bigarren diskoak “Biluzik” izenburua du. 2006ko abuztuan grabatu zuten Andoaingo Garate estudioan. Aurreprodukzioa, grabaketa eta nahasketa Haritz Harreguyren eskuetan utzi zituen Kauta taldeak, aurreko diskoan bezalatsu. Diskoak, musikari dagokionez, laguntzaile bakarra izan zuen: Jon Oiartzunek sintetizadorea eta theremiñe jo zituen “Norbere akaberari buruzko mintzaldia” abestian. Letretan, aldiz, Asier Serranok idatzi zuen “Suzko gaua”, Aitor Perezek “Eros nazazu”, eta “Norbere akaberari buruzko mintzaldia” Joseba Sarrionandiak idatzitako “Hnuy illa nyha majah yahoo” poema liburutik hartua dago.
Kauta taldeak rock eta hardcore melodikora bideratu ditu ahalegin guztiak eta, noski, ahotsaren melodietara.

## Diskografia

* Izan zaitez zu (2004, Oihuka)
* Biluzik (2006, Oihuka)
* Isladak (2008)
* Agerre (2013)

## Sariak

* 2007ko kantu onenari Gaztea Saria irabazi zuten "Zein berri" kantuarekin.
* 2004an Talde berriari Gaztea Saria irabazi zuten.
* 2003an Euskadi Gazteko Maketa lehiaketan Entzuleen saria irabazi zuten beraien maketarekin.

## Erreferentziak

* ↑ «Maketa Lehiaketa, 27. irabazlearen bila» Euskal Irrati Telebista (Noiz kontsultatua: 2020-11-14).

## Kanpo estekak

* Kautaren webgune ofiziala
* Kauta, Oihuka diskoetxearen webgunean
* Datuak: Q6378970
# Kautela-neurri

Kautela-neurria edo kautelazko neurria auzitegiek, epaiaren emaitza bermatzeko, behin-behinean hartzen duten neurria da. Prozesu penalean, epaia kondenatzailea bada erabakitakoa beteko dela segurtatzeko hartzen da.
Horrenbestez, administrazio publikoko organo batek edo botere judizialeko epaile edo magistratu batek, aurretik juzgatu gabe, administrazio-ebazpenaren edo ebazpen judizialaren ondorioek interesdunentzat edo alderdi prozesalarentzat ondorio osoak izan ditzaten har ditzakeen jarduketa edo erabaki guztiak dira. Horretarako, bi baldintza bete behar dira: fumus boni iuris edo zuzenbide onaren itxura, eta periculum in mora edo arriskua denboraren joanean.

## Erreferentziak

* ↑ Euskalterm: [Administrazioarekiko Auziak Hiztegia] [2012] [Bake Epaitegiak Hiztegia] [2019] eta [Jurisdikzio Soziala Hiztegia] [2020]
* ↑ Euskalterm: [Prozedura Kriminala Hiztegia] [2015]
* ↑ (Gaztelaniaz) Calvet Botella, Julio. (PDF) Medidas cautelares civiles. Ministerio de Justicia.

## Kanpo estekak

* Datuak: Q6495575
# Kautxu

Kautxua hidrokarburo elastiko bat da. Bere formula ${\ce {C5H8}}$ da. Sintetikoa izan badaiteke ere, normalki hainbat landareren izerdiarekin egiten da, konkretuki esne-itxura duen isoprenoarekin (latexa). Latexaren iturri komertzial nagusia euforbiazeoak dira. Latexa daukaten beste landare batzuk dira Euphorkingdom heartsbias fikusa eta txikoria-belarra. Beste espezie batzuen kautxua lortzen da, adibidez Asiako Urceola elastica eta mendebaldeko Afrikako Funtamia elastica landareekin.
Hauek ez dira kautxuaren iturri nagusia gaur egun, baina Bigarren Mundu Gerrara arte ez zen egon iturri artifizialik. Kautxu sintetikoa isoprenoa edo 1,3-butadienoapolimerizatuz sintetizatzen da. Egun, industrian usatzen den kautxua sintetikoa da ia osorik.

## Erabilpena

Gaur egun milaka artikulu fabrikatzen dira erabilpen oso desberdinetarako. Kautxuaren erabilpen handiena pneumatikoen fabrikazioan datza, gai isolatzaile eta iragazgaitzak, elastikotasunaren eta erresistentzia azidoen aurrean eta sustantzia alkalinoak. Erraz disolbatzen da petrolio, bentzeno eta hidrokarburoekin.

## Kanpo estekak

* Datuak: Q18113858
* Multimedia: Rubber / Q18113858
* ↑ Kautxu. .
# Kautera

Kauterak Zuberoako maskaradetako pertsonaiak dira, beltzen taldeko kideak. Nagusia Kabana da, Pitxu mutila, eta Pupu, Fripu edo Bizunu deitutako beste batzuk ere izaten dira. Lanbidez perzkinak dira, eta jaunaren pertza petatxatzea da beren joküa. Oso bihurriak dira, eta ikusleak maiz zirikatzen dituzte.
Arropa zarpailez beztiturik agertzen dira: kapela beltzak, animalien adarrekin edo hegazti hegoekin edertuak, beroki beltz luzeak eta bortzegiak. Aurpegiak beltzez zikinduak edo mozorroz estaliak izaten dituzte. Bizkarrean, hizki handiz idatzirik, kauteraren izena eta bertuteak agertzen dira. Esate baterako: PITXU/ Lanik, comme un fou/ Edaten ere beaucoup/ eta neskatilekin pas du tout, PHUZU/ Pintukari/ Hogakari/ Urdankari/ Zilokari/ Uhuñ edo MATXU/ Azkarki/ Txerkatzen/ Xiloak eta/ Urzoak.

## Erreferentziak

* ↑ Santamaria, Javier. Kauterak. Auñamendi Entziklopedia [on line], 2023, aunamendi.eusko-ikaskuntza.eus (Noiz kontsultatua: 2023-2-17).
* ↑ Maskaradada Errenterian: dantza, zurruta eta antzerkia. dantzan.eus (Noiz kontsultatua: 2023-2-17).

## Kanpo estekak

* Datuak: Q12261389
# Kaushambi barrutia

Kaushambi barrutia Indiako barruti bat da, Allahabad dibisioan, Uttar Pradesh estatuan. 1.599.596 biztanle ditu 1.837 kilometro koadrotan.

## Mugakideak

Honako barrutiekin egiten du muga:
Fatehpur barrutia Prayagraj barrutia Pratapgarh barrutia

## Ikus, gainera

* Uttar Pradesh

## Kanpo estekak

* Datuak: Q1946937
* Multimedia: Kaushambi district / Q1946937
# Kautokeino

Kautokeino norvegieraz edo Guovdageaidnu ipar samieraz, (Koutokeino Kven hizkuntzan eta finlandieraz) Norvegiako Finnmark barrutiko udalerria da. Udalerriko gune administratiboa Guovdageaidnu/Kautokeino herria da. Udalerria 1851 arte antzinako Kistrand udalerriaren barne zegoen.
Guovdageaidnu/Kautokeino iparraldeko Sapmi herrialdean dauden bi kultur-guneetako bat da (bestea Karasjok delarik). Industria garrantzitsuenak elur-oreinak zaintzea, antzokia/zinema eta hezkuntza sistema publikoa dira.
Guovdageaidnu/Kautokeino herrian udalerriko 2000-3000 biztanle bitartean bizi dira. Herriko demografia Finlandiako edota Norvegiako demografiaz ezberdina da, biztanleen %50a 30 urte baino gazteagoa baita. Azkeneko urteetan langabezi tasa altua izan da, 2007an %10era iritsi zelarik.
1852an, Kautokeinoko samiak Norvegiako agintearen ordezkarien kontra matxinatu ziren. Samiek Norvegiako gobernuaren agintekeria politikaren kontra indarrez eman den erantzun bakarra izan da eta hilketak ekarri dituen samien eta norvegiarren arteko istilu bakarra izan da.

## Ospakizunak

Ospakizun nagusia Aste Santuko sami jaialdia da. Samiak Aste Santuan bai ezkontzak bai sendotza kristauak ospatzeko elkartu ohi dira. Gaur egun hainbat festa eta yoik kontzertu antolatzen dira; sami antzerkiak, elur-orein lasterketak, elurretako motor lasterketak, izotzean arrainak harrapatzeko lehiaketak ere antolatzen dira. Sámi Melody Grand Prix abesti lehiaketa ospatzen da: Eurovision lehiaketaren sami aldaera, bertan abesti hoberena eta yoik hoberena saritzen dira. Aste Santuan sami zinema lehiaketa ospatzen da, elurrez eraikitako zinema zabalean izaten du. Ekainean Guovdageaidnu-Kautokeino ibilbidea/bizikleta lasterketa antolatzen da. Abuztuan arrain zuriaren jaialdia ospatzen da eta ondoren udazkeneko jaialdia: elurretako motor lasterketak errekan eta kontzertuak asteburu batean zehar.

## Ikus, gainera

* Kautokeinoko matxinada

## Kanpo estekak

* Turismo webgunea
* sami zinema jaialdia
* Datuak: Q6459
* Multimedia: Kautokeino (municipality) / Q6459
# Kaisten

Kaisten Suitzako udalerria da. Argovia kantonamenduan dago, Laufenburg barrutia barrutian. 2014an 2,670 biztanle zituen 18,11 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67904
* Multimedia: Kaisten AG / Q67904
Laufenburg Sisseln Eiken Oeschgen Frick Hornussen
# Kaiten

Kaiten (japonieraz 回天; literalki "Zerurako Itzulera") Bigarren Mundu Gerraren amaiera aldera Pazifikoko Gerran Japoniar Itsas Armada Inperialak erabilitako giza torpedo suiziden saila izan ziren.

## Garapena

Kaitenak bi itsas ofizial gazteen ekimenez sortuak izan ziren, biak ere minitsaspekoen pilotuak, 1942. urtean zehar jada zerbitzuan zegoen 93 Motako torpedo bikaina oinarritzat hartuz gauzatu zuten.
1943ko urtarrilerako diseinua prest zegoen, eta pilotuarentzat ihesbide sistema bat eskatu zitzaienean, 1944ko otsailean eredu baten ekoizpena baimendu zen. Urte hartako ekainean, Japoniako Itsas Armadaren galeren ondorioz, proiektuari lehentasuna eman zitzaion. Bere izate sekretua areagotu asmoz, Kaitenen kode izena Maru 6.2. izan zen, alegia, jada lanabes metaliko batek jasotzen zuen izena.

## Zerbitzua

Kaitenek espero baino arrakasta gutxiago izan zuten, beren lorpenik handiena destruktore eskoltaren hondoratzea izan zen. Galera gutxi eragiteaz gain, kaitenak ureratzen zituzten japoniar itsaspekoek beren erruz dezente kalteak jasan zituzten.

## Kanpo estekak

* Datuak: Q277621
* Multimedia: Kaiten / Q277621
# Kaithal barrutia

Kaithal barrutia Indiako barruti bat da, Karnal dibisioan, Haryana estatuan. 1.074.304 biztanle ditu 2.317 kilometro koadrotan.

## Mugakideak

Honako barrutiekin egiten du muga:
Kurukshetra barrutia

## Ikus, gainera

* Haryana

## Kanpo estekak

* Datuak: Q614037
# Kaito Abe

Kaito Abe (japonieraz: 阿部 海大, 1999ko irailaren 18a - ) Japoniako futbolaria da.
Hainbat futbol taldetan jokatu du, esaterako Fagiano Okayama.

## Kanpo estekak

* (Japonieraz) J.League Data Site
* Datuak: Q43424270
* Multimedia: Kaito Abe / Q43424270
# Kaishu Sano

Kaishu Sano (japonieraz: 佐野 海舟, Sano Kaishu, 2000ko abenduaren 30a -) Japoniako futbolaria da.
Hainbat futbol taldetan jokatu du, esaterako FC Machida Zelvia.

## Kanpo estekak

* (Japonieraz) J.League Data Site
* Datuak: Q65029955
* Multimedia: Kaishū Sano / Q65029955
# Kaitin Allende

Kaitin Allende Zaldunbide (Arrasate, Gipuzkoa, 1972ko maiatzaren 20a) kazetaria eta komediantea da.

## Biografia

EHUn Ikus-entzunezko komunikazioa ikasi ondoren, Goiena komunikazio taldean hasi zuen kazetaritza ibilbidea, eta ondoren Euskadi Irratian, "Uda giro", "Ez dago Siestarik" eta "Ipurtargia" saioak aurkeztu zituen. Eguberrietako, San Sebastian eguneko zuzeneko emanaldia, Bilboko Aste Nagusirako Radio Euskadi eta Euskadi Irratirako 2019.urteko saio bereziak ere egin ditu. Bestalde, Albistegi eta saioetan egin du lan, 1999tik 2020ra bitartean, baita Kultura.eus, Kultur Leihoa, Faktoria Magazine, Amarauna, Faktoria Albistegian eta abaretan ere.
Sorginen Laratza ETB1eko late night saioan egin zen ezagun erreportari modura. Bizkaia Irratiko esatari ere izan da. ETB2n, Bilboko Aste Nagusian, Mari Jaiaren saio berezia aurkeztu zuen, Ander Iribar esatariarekin batera, Arriaga Antzokitik 2018an eta baita 2019an ere.
2019an Bakarrizketak egiteari ekin zion.
2021eko urtarriletik Radio Vitoriako, "Déjate Llevar" saioan egiten du lan asteburu eta jaiegunetan.

## Sariak

* 2021ean Gasteizko I. Komedialdia Umore jaialdiko bakarrizketa lehiaketan lehen saria jaso zuen.

## Bakarrizketak

* “Artistak eta kazetariak” kazetari lanbideari buruzko eguneroko gorabeherei buruzkoa.
* "Txinpartak" umeak zaindu beharrean eguna patrikako telefonoari begira ematen dutenei buruzkoa.
* "Kokoteraino" konfinamenduaren bizipinenak kontatzen ditu.
* Klimaterioa

## Erreferentziak

* 1 2 «Bizitzak sekulako oparia egin dit» EITB Euskal Irrati Telebista 2020-01-21 (Noiz kontsultatua: 2021-01-13).
* ↑ 'Sorginen laratza' saioak ezustekoa emango dio Unax Ugalderi. Euskaldunon Egunkaria, 55 or..
* ↑ (Gaztelaniaz) «Amplio seguimiento a la Aste Nagusia de Bilbao, en EiTB» EITB Radio Televisión Pública Vasca (Noiz kontsultatua: 2021-01-13).
* ↑ (Gaztelaniaz) «Así ha comenzado "Déjate Llevar", el nuevo programa de los fines de semana» EITB Radio Televisión Pública Vasca 2021-01-09 (Noiz kontsultatua: 2021-01-13).
* ↑ «Kaitin Allendek irabazi du Gasteizko I. Umore Jaialdiko bakarrizketa txapelketa - Okondo» Aiaraldea.eus (Noiz kontsultatua: 2021-06-04).
* ↑ «Bizitzak sekulako oparia egin dit» Euskal Irrati Telebista 2020-01-21 (Noiz kontsultatua: 2020-04-16).
* ↑ «Kaitin Allende Zaldunbide #kokoteraino - YouTube» www.youtube.com (Noiz kontsultatua: 2021-01-13).
* ↑ r01epd0122e4ed314423e0db04c97a47b5baa317f, r01etpd158aa64558419b9ec5ed77644af02263cda. (2023-10-25). «'KILIMAterioa'» www.kulturklik.euskadi.eus (Noiz kontsultatua: 2023-11-09).

## Kanpoko loturak

* Kaitin Allenderen Youtube kanala.
* Datuak: Q90834104
# Kaitinano Mwemweata

Kaitinano Mwemweata (Butaritari, 1984ko uztailaren 22a) emakumezko kiribatiar atleta da. Olinpiar Jokoetan Kiribati inoiz ordezkatu duen lehen atleta izan zen 2004ko Atenasko Jokoetan. 2008ko Beijingo Jokoetan ere parte hartu behar zuen, baina tuberkulosia hartu zuen. Hainbat modalitate atletikotan ibiltzen da.

## Erreferentziak

* ↑ "Small step at Olympics is giant leap for tiny island nation", Mike Lopresti, USA Today, August 19, 2008
* ↑ "Kiribati's Olympic adventure", Andrew Fraser, BBC, August 3, 2004
* Datuak: Q3751922
# Kaitlyn Maher

Kaitlyn Ashley Maher (Novi, 2004ko urtarrilaren 10a) Estatu Batuetako aktore eta abeslaria da.

## Filmografia

| Year | Film | Role |
| 2009 | Santa Buddies | Tiny (ahotsa) |
| 2010 | The Search for Santa Paws | Quinn |
| 2012 | Treasure Buddies | Cammy (ahotsa) |
| 2012 | Santa Paws 2: The Santa Pups | Sarah Reynolds |
| 2012 | A Turtle's Tale 2: Sammy's Escape from Paradise | Ella (ahotsa) |
| 2013 | The Goodwin Games | Piper Goodwin |
| 2013 | Free Birds | Presidentearen alaba (ahotsa) |
| 2015 | Russell Madness | Grace (ahotsa) |
| 2016 | Mack & Moxy | Trooper Kaitlyn (ahotsa) |
| 2016 | Pup Star | Tiny (ahotsa) |
| 2017 | Pup Star: Better 2gether | Tiny & Scrappy (ahotsa) |
| 2017 | Puppy Star Christmas | Tiny (ahotsa) |
* Datuak: Q522088
* Multimedia: Kaitlyn Maher / Q522088
# Kaitianita

Kaitianita mineral bat da.

## Ezaugarriak

Kaitianita elementu kimiko mineralaren formula kimikoa hau da: ${\ce {Ti3+2Ti4+O5}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Kaitianite: Mineral information, data and localities.» www.mindat.org (Noiz kontsultatua: 12-05-2019).
# Kamianets-Podilskyko katedrala

Kamianets-Podilskyko San Petri eta San Paulo katedrala (ukraineraz: Кафедральний костел святих Апостолів Петра і Павла в Кам'янці-Подільському) Ukrainako Kamianets-Podilsky hiriko eliza katoliko naguzia da.
Katedrala erromatar erritukoa da eta Kamianets-Podilskyko elizbarrutian dago.

## Historia

XVI. mendean, Jakub Buczacki apezpikuaren garaian, eraiki zen pizkundetar estiloan eta 1646-1648 urteetan berreraiki zen barrokoko estiloan. 1672an, turkiar okupazio garaian, katedrala aldi baterako meskita egin zuten eta minarete bat eraiki zuten.
1699an berriro katedral katoliko bihurtu zen. 1936ko maiatzaren 14an agintari komunistek itxi eta museo bihurtu zuten. 1941eko udatik 1945eko ekainaren 4ra arte irekita egon zen. 1946tik 1990era «ateismoaren museoa» izan zen. 1990eko ekainean agintariek eraikina katolikoei itzuli zieten, eta ekainaren 29an Julijonas Steponavičius Vilniusko artzapezpikuak lehen meza eman zuen.

## Iruditegia

* Kamianets-Podilskyko katedrala (1910)
* Minaretea
* Hilerria
* Joan Paulo II.aren monumentua

## Erreferentziak

* 1 2 (Ingelesez) «Cathedral of Sts. Peter and Paul» GCatholic (Noiz kontsultatua: 2024-03-01).
* ↑ (Polonieraz) Iwanicki, Karol. (1930). Katedra w Kamieńcu. Warszawa: Jan Cotty jatorrizkotik artxibatua (artxibatze data: 2016-08-16) (Noiz kontsultatua: 2024-03-01).
* ↑ (Polonieraz) Burda, Elżbieta. (1996). «Sierakowski Wacław Hieronim z Bogusławic Jan Andrzej h. Ogończyk (1700—1780)» Polski Słownik Biograficzny. XXXVII/2 Warszawa, Kraków, 312 or..
* ↑ (Polonieraz) Janas, E.; Kłaczewski, W.; Kurtyka, J.; Sochacka, A. (1998). Urzędnicy podolscy XIV—XVIII wieków. Kórnik, 170 or. ISBN 83-85213-22-8..
* ↑ (Ukraineraz) Ящишен, Андрiй. «Політ під найвищим мостом країни та повернення костелу — 29 червня в історії» Ye.ua 2021-06-29 (Noiz kontsultatua: 2024-03-01).
* ↑ (Ukraineraz) «Петропавлівський костел у Кам'янці-Подільському» Дороговказ (Noiz kontsultatua: 2024-03-01).
* ↑ (Ukraineraz) «Річниця освячення катедри у Кам'янці-Подільському» Костели і каплиці України (Noiz kontsultatua: 2024-03-01).
* ↑ (Ukraineraz) Аліксійчук, Сергій. (2010-2011). «Квiтка на каменi» Голос семінарії (Городок: Вища Духовна Семінарія Святого Духа) 1 (10): 4-5. (Noiz kontsultatua: 2024-03-01).

## Kanpo estekak

* Datuak: Q2502131
* Multimedia: Saints Peter and Paul Cathedral, Kamianets-Podilskyi / Q2502131
# Kamieniec udalerria

Kamieniec Poloniako Polonia Handiko voivoderriko landa-udalerri bat da, Grodzisk Wielkopolski barrutian kokatuta. 133,82 km²ko azalera du eta 2017ko datuen arabera 6699 biztanle zituen.

## Kanpo estekak

* Udalaren webgunea
* Datuak: Q554759
* Multimedia: Gmina Kamieniec / Q554759
ieaPolonia Handiko voivoderriko udalerriak :
# Kamianets-Podilsky

Kamianets-Podilsky (ukraineraz: Кам’янець-Подільський; armenieraz Կամիանեց-Պոդոլսկի; polonieraz Kamieniec Podolski; errumanieraz Camenița) Ukrainako mendebaldeko hiria, Khmelnytskyko oblastan dagoena.

## Herri eta hiri senidetuak

Kalisz (Polonia)

## Erreferentziak

* ↑ Euskaltzaindia. 157. araua: Europako hiriak. .

## Kanpo estekak

* Datuak: Q193965
* Multimedia: Kamianets-Podilskyi / Q193965
# Kamieniec Ząbkowicki udalerria

Kamieniec Ząbkowicki Poloniako Silesia Behereko voivoderriko landa-udalerri bat da, Ząbkowice Śląskie barrutian kokatuta. 96,69 km²ko azalera du eta 2017ko datuen arabera 8324 biztanle zituen.

## Kanpo estekak

* Udalaren webgunea
* Datuak: Q2445469
* Multimedia: Gmina Kamieniec Ząbkowicki / Q2445469
ieaSilesia Behereko voivoderriko udalerriak :
# Kamiah (Idaho)

Kamiah Idahoko hiri bat da. Idaho konderrian kokatua dago. 2010ean 1.295 biztanle zituen, 28,02 kilometro koadrotan banatuta.

## Ikus, gainera

* Idaho konderria

## Kanpo estekak

* Datuak: Q1513681
* Multimedia: Kamiah, Idaho / Q1513681
# Kamianske raiona

Kamianske raiona (ukraineraz: Кам'янський район) Dnipropetrovskeko oblastan dagoen raion bat da, Ukrainako hegoekialde-erdialdean. Hiriburua Kamianske da. 2021eko estimazioaren arabera, 430.066 biztanle zituen, 4.821 kilometro koadroko azaleran. 12 homradatan banatuta dago.

## Lurralde aldaketak

Kamianske raiona 2020ko uztailean sortu zen, aurreko Krynychky raiona, Piatykhatky raiona eta Verkhnodniprovsk raiona, Kamianske, Zhovti Vody eta Vilnohirsk herriekin batuz.

## Erreferentziak

* ↑ (Ukraineraz) «Про утворення та ліквідацію районів» www.golos.com.ua (Noiz kontsultatua: 2022-02-24).
* ↑ (Ukraineraz) України, Міністерство розвитку громад та територій. (2020-07-17). «Нові райони: карти + склад» Мінрегіон (Noiz kontsultatua: 2022-02-24).

## Kanpo estekak

* Datuak: Q97495622
* Multimedia: Kamianske Raion / Q97495622